Philippe Malaurie

Philippe Malaurie (født 7. mars 1925 i Mainz i det franskokkuperte Rhinlandet i Tyskland. død 1. april 2020 i Paris) var en fransk professor i privatrett.

Liv og virke

Bakgrunn
Philippe Malaurie ble født i Mainz; hans far var del av den franske okkupasjonsmakt der i tiden etter første verdenskrig. Han kom fra en fransk katolsk borgerfamilie av normannisk og skotsk avstamning. Faren var dosent for historie og geografi ved Mainzer Gymnasium og tidligere infanterioffiser ved Deuxième bureau de Belfort. Familien Malaurie dro til Frankrike da okkupasjonen av Rhinlandet tok slutt i 1930.

Karriere
Philippe Malaurie ble juridisk doktor i Paris i 1951. Doktorarbeidet het L'order public et le contrat; étude de droit comparé. I 1951 bestod han sin agrégation.

Han underviste ved Institut des hautes études i Tunis fra 1951 til 1955, ved det juridiske fakultet i Poitiers fra 1955 til 1966, og ved det juridiske fakultet i Paris fra 1966 til 1970. Deretter underviste han ved Université de Paris II. Underveis underviste han også i Beirut og i Phnom Penh.

Han var dekanus for det juridiske fakultet i Nanterre fra 1968 til 1969. Han var vise-president for Den franske komité for internasjonal privatrett i 1976. I 2003 ble han professor i jus, økonomi og sosialvitenskap ved Paris II. I 2017 var Malaurie professor emeritus for privatrett ved Université Panthéon-Assas.

Malaurie var en renommert spesialist i sivilrett, og hans spisskompetanse gjaldt en rekke av dens felter: Han var ekspert innen familierett og notarrett (arverett, gaver, sikkerhetsrett osv.) og forfattet også lærebøker om person-, sak- og kontraktsrett. Han var også ansvarlig for de sivilrettslige arbeider i Defrénois-repetitoriet fra firmaet Dalloz, oftest i sanarbeid med professor Laurent Aynès.

Publikasjoner

Referanser

Litteratur

Franske jurister
Personer fra Mainz
Dødsfall relatert til covid-19 i Frankrike